ভারতের ৩ কাফ সিরাপ নিয়ে সতর্কবার্তা দিল WHO!

ওয়েব ডেস্ক: সম্প্রতি ‘বিষাক্ত’ কাফ সিরাপ ‘কোল্ডরিফ’ (Coldrif) খেয়ে মধ্যপ্রদেশে বহু শিশুর মৃত্যু হয়েছে। সেই ঘটনায় গোটা দেশে চাঞ্চল্য ছড়িয়েছে। এবার ভারতের ৩ কাফ সিরাপ নিয়ে গোটা বিশ্বকে সতর্ক করল বিশ্ব স্বাস্থ্য সংস্থা (WHO)।

যে তিনটি ব্রান্ডের কাফ সিরাপ নিয়ে গোটা বিশ্বকে সতর্ক করেছে বিশ্ব স্বাস্থ্য সংস্থা (WHO)। সেগুলি হল কোল্ডরিফ (Coldrif), রেসপিফ্রেশ টিআর (Respifresh TR) এবং রিলাইফ (Relife)। এ নিয়ে একটি নির্দেশিকাও জারি করা হয়েছে। সেখানে বলা হয়েছে, এই তিনটি ওষুধ খেলে বড় ধরণের অসুস্থতা হতে পারে। যার কারণে প্রাণও যেতে পারে।

হু (WHO)-এর তরফে গোটা বিশ্বকে জানানো হয়েছে, যদি কোনও দেশে এই তিনটি সিরাপ বিক্রি হয় তাহলে দ্রুত জানাতে হবে তাদেরকে। এই সিরাপগুলিকে ২ বছরের নীচে কোনও শিশুকে দেওয়া বিপজ্জনক বলেও জানানো হয়েছে। ২ বছরের বেশি বয়সের শিশুকে এই সিরাপ দেওয়াও বিপজ্জনক হতে পারে।

আরও খবর: জুবিন গর্গ মৃত্যুকাণ্ডে অভিযুক্তদের গাড়িতে হামলা! উত্তাল অসম

যে তিনটি ওষুধের উপর নিষেধাজ্ঞা জারি করা হয়েছে সেই সিরাপগুলির কোন কোন সংস্থার দেখে নেওয়া যাক…

তিনটি ওষুধের মধ্যে প্রথম হল ‘কোল্ডরিফ’ (Coldrif)। এই সিরাপটি হল শ্রেশান ফার্মাসিউটিক্যাল (Sresan Pharmaceuticals)-এর তৈরি। এর পর দ্বিতীয়টি হল ‘রেসপিফ্রেশ টিআর’ (Respifresh TR)। এই সিরাপ তৈরি করেছে রেডনেক্স ফার্মীসিউটিক্যাল (Rednex Pharmaceuticals)। তৃতীয়টি হল ‘রিলাইফ’ (Relife)। এই ওষুধ তৈরি করেছে শেপ ফার্মা (Shape Pharma)। অন্যদিকে কেন্দ্র সরকারের তরফে একটি নির্দেশিকা পাঠানো হয়েছে বিভিন্ন রাজ্য ও কেন্দ্রশাসিত অঞ্চলের প্রশানের কাছে। সেখানে বলা হয়েছে, শিশুদেরকে কোনও কাফ সিরাপ প্রেসক্রাইব করার আগে সাবধান হতে হবে।

দেখুন অন্য খবর: